Лаціна ў Вялікім княстве Літоўскім даволі шырока выкарыстоўвалася сярод адукаваных людзей. Яна была не толькі моваю касцёлу – па-лацінску пісаліся навуковыя трактаты і літаратурныя творы. Заходнееўрапейскія ўплывы паспрыялі з’яўленню айчыннай свецкай літаратуры на лацінскай мове. І цэнтральнае месца ў ёй займае твор, які ўжо доўгі час сімвалізуе беларуска-літоўскую дзяржаву за яе межамі.